Yalang'och ayol (Renuar, 1876)
Yalang'och ayol (fr. Nu féminin) - asar Per-Avgust Renuar (Pierre-Auguste Renoir, 1841—1919) ijodiga tegishli bo'lib, 1876-yilda ishlangan. Asar, shuningdek, "Divanda o'tirgan yalang'och ayol", "Anna" (tasvirdagi model), "Cho'milishdan keyin" va "Marvarid" nomlari bilan ham tanilgan. Hozirda Pushkin nomidagi davlat tasviriy san'at muzeyida saqlanadi. Shuningdek, muzeyda Renuar ijodiga tegishli bo'lgan shu mavzuga aloqador boshqa, ko'plab asarlarni uchratish mumkin. Rassom sermahsul ijodiy faoliyati davomida yalong'och (ing: nude) janriga ko'p marta murojat qilgan.